**“Тоо-кен жана жер астындагы геологиялык чалгындоо иштерин өнүктүрүү пландарын иштеп чыгуу жана макулдашуу тартиби жөнүндө жобону бекитүү жөнүндө” буйруктун долбооруна НЕГИЗДЕМЕ-МААЛЫМКАТ**

**СПРАВКА-ОБОСНОВАНИЕ**

**к проекту приказа «Об утверждении «Положения о порядке разработки и согласования планов развития горных и подземных геологоразведочных работ»**

**1. Максаты жана милдеттери**

Кыргыз Республикасынын Жаратылыш ресурстары, экология жана техникалык көзөмөл министрлигинин “Тоо-кен жана жер астындагы геологиялык чалгындоо иштерин өнүктүрүү пландарын иштеп чыгуу жана макулдашуу тартиби жөнүндө жобону бекитүү жөнүндө” (мындан ары- Жобо) бул тескеме долбоору “Пайдалуу кендерди ачык ыкма менен казуунун өндүрүштүк процесстеринин коопсуздугу жөнүндө Эрежелердин” жана “Пайдалуу кендерди казып алуу менен байланышпаган жер алдындагы объектилерди жана пайдалуу кендерди жер алдында ыкмасы менен казып алуучу объектилерди куруунун жана иштетүүнүн өндүрүштүк процесстеринин коопсуздугу боюнча Эрежелердин” талаптарын ишке ашыруу максатында иштелип чыккан.

Жаңы Жобонун долбоорун иштеп чыгуунун максаты - “Кооптуу өндүрүштүк объекттердин өнөр жайлык коопсуздугу жөнүндө” Кыргыз Республикасынын Мыйзамынын (мындан ары - Мыйзам) 10-беренесине ылайык мыйзам алдындагы актыны кабыл алуу.

Жаңы жобонун долбоорунун милдеттери: ачык жана жер астындагы кен казуу объектилерин курууда жана эксплуатациялоодо өнөр жай коопсуздугун камсыз кылуу, бөөдө кырсыктардын, өнөр жай кырсыктарынын жана инциденттердин алдын алуу боюнча алдын алуу чараларын аткаруу.

**2. Баяндоо бөлүгү**

Жобонун долбоору макулдашууга берилүүчү тоо-кен жана жер астындагы геологиялык чалгындоо иштерин өнүктүрүү пландарынын курамына талаптарды белгилейт, тоо-кен иштерин жүргүзүүнүн коопсуздугун камсыз кылуучу кендерди иштетүүнүн план ченемдүүлүгүн, кооптуу зоналарды аныктоонун тууралыгын жана алардын айланасында тоо-кен иштерин коопсуз жүргүзүүнүн чектерин түзүүнү, кооптуу зоналарга жакын жерде тоо-кен иштерин коопсуз жүргүзүү боюнча иш-чаралардын натыйжалуулугун регламенттейт.

Бул Жобонун колдонулушу пайдалуу кендерди чалгындоо жана казып алуу менен байланышкан ачык жана жер астындагы объекттерди куруу жана эксплуатациялоо процесстери жүзөгө ашырылып жаткан Кыргыз Республикасынын ишканаларына жайылтылат.

Бул Жобонун аракети жардыруу иштерин колдонбостон ачык ыкма менен жүзөгө ашырылуучу жалпы таралган пайдалуу кендерди казып алуу жана пайдалуу кендердин чачынды кендерин иштетүү процесстери жүзөгө ашырылып жаткан Кыргыз Республикасынын ишканаларына жайылтылбайт.

Ошондой эле, жобо Бажы жана Евразия бирликтеринин мыйзамдарына карама – каршы келбей тургандыгын белгилей кетүү керек, анткени өнөр жай коопсуздугу жаатындагы ушул сыяктуу ченемдик актылар ушул бирликтердин бардык катышуучу-өлкөлөрүндө колдонулат.

Көзөмөлдөө ишин жүргүзүү процессинде өнөр жай коопсуздугу жаатында контролдоо жана көзөмөлдөө функциялары берилген ыйгарым укуктуу контролдоочу орган ушул Жобого ылайык пландаштырылган мезгилге жана кийинки жылга кенде жана жер алдында геологиялык чалгындоо иштерин жүргүзүүнүн тууралыгын, эмгектин коопсуз шарттарын жана өнөр жай коопсуздугун камсыз кылуу, жардыруу иштерин жүргүзүү, суу каптоонун алдын алуу ж.б. боюнча иш-чаралардын аткарылышын текшерүүнү жүзөгө ашырат.

**3. Мүмкүн болуучу социалдык, экономикалык, укуктүк, укук коргоочулук, гендердик, экологиялык, коррупциялык натыйжалардын божомолдору**

Бул тескеме долбоорду кабыл алуу эч кандай терс социалдык, экономикалык, укуктук, укук коргоочулук, гендердик, экологиялык же коррупциялык кесепеттерге алып келбейт.

**4.Коомдук талкуунун жыйынтыгы жөнүндө маалымат**

“Кыргыз Республикасынын ченемдик укуктук актылары жөнүндө” Кыргыз Республикасынын Мыйзамынын 22-беренесине ылайык бул мыйзамдын долбоору Кыргыз Республикасынын Министрлер Кабинетинин расмий сайтына\_\_\_\_\_\_\_\_\_\_ошондой эле Кыргыз Республикасынын ченемдик укуктук актыларынын долбоорлорун коомдук талкуулоонун бирдиктүү порталында \_\_\_\_\_\_\_\_\_\_\_\_\_коомдук талкуулоо процедурасынан өтүү үчүн жайгаштырылган.

**5. Долбоордун Мыйзамга ылайык келишин талдоо**

Көрсөтүлгөн тескеменин долбоору Кыргыз Республикасынын колдонуудагы мыйзамдарынын ченемдерине жана ошондой эле Кыргыз Республикасы катышуучу болуп саналган, мыйзамда белгиленген тартипте күчүнө кирген эл аралык келишимдерге каршы келбейт.

**6. Каржылоо зарылдыгы тууралуу маалымат**

Бул тескеменин долбоорун кабыл алуу республикалык бюджеттен кошумча финансылык чыгымдарды талап кылбайт.

**7. Жөнгө салуучу таасирин талдоо**

Тескеменин сунушталган долбоору жөнгө салуучу таасирди талдоону талап кылбайт, анткени ал майда бизнес-структуралардын ишкерлеринин ишин жеңилдетүүгө багытталган, анткени алар үчүн жалпы таралган пайдалуу кендерди казып алуу жана жардыруу иштерин колдонбостон ачык ыкма менен ишке ашырылып жаткан пайдалуу кендердин чачынды кендерин иштетүү боюнча тоо-кен иштерин өнүктүрүү планын түзүү талап кылынбайт.

**Кыргыз Республикасынын**

**Жаратылыш ресурстары,**

**экология жана техникалык**

**көзөмөл министри М.Ж. Тургунбаев**